**สัญญาการรับทุนอุดหนุนการวิจัย (สำหรับนักศึกษา)**

อากรแสตมป์

๕ บาท

**คณะมนุษยศาสตร์และสังคมศาสตร์**

สัญญาทำที่ คณะมนุษยศาสตร์และสังคมศาสตร์

วันที่ ๑ เดือน เมษายน พ.ศ. ๒๕๖๔

ข้าพเจ้า นาย/นางสาว ...................................................................หัวหน้าโครงการวิจัย  
นักศึกษาภาค................ชั้นปีที่.............หลักสูตร......................................................สาขาวิชา..............................และผู้ร่วมวิจัยจำนวน................คน ดังรายชื่อต่อไปนี้

๑. นาย/นางสาว..............................................................รหัสประจำตัวนักศึกษา..................................

๒. นาย/นางสาว..............................................................รหัสประจำตัวนักศึกษา..................................

๓. นาย/นางสาว..............................................................รหัสประจำตัวนักศึกษา..................................

๔. นาย/นางสาว..............................................................รหัสประจำตัวนักศึกษา..................................

๕. นาย/นางสาว..............................................................รหัสประจำตัวนักศึกษา..................................

๖. นาย/นางสาว..............................................................รหัสประจำตัวนักศึกษา..................................

๗. นาย/นางสาว..............................................................รหัสประจำตัวนักศึกษา..................................

๘. นาย/นางสาว..............................................................รหัสประจำตัวนักศึกษา..................................

๙. นาย/นางสาว..............................................................รหัสประจำตัวนักศึกษา..................................

๑๐. นาย/นางสาว............................................................รหัสประจำตัวนักศึกษา..................................

ได้รับอนุมัติให้ **ได้รับทุนอุดหนุนการวิจัย** จากคณะมนุษยศาสตร์และสังคมศาสตร์ มหาวิทยาลัย  
ราชภัฏนครราชสีมา ประจำปีงบประมาณ ๒๕๖๔ เพื่อดำเนินโครงการวิจัยเรื่อง

โดยมี........................................................................................................เป็นอาจารย์ที่ปรึกษาโครงการวิจัย

มีกำหนด **๙ เดือน** นับแต่วันที่ **๑ เดือน เมษายน พ.ศ.๒๕๖๔** ถึงวันที่ **๑๕ เดือน ธันวาคม พ.ศ.๒๕๖๔** ขอทำสัญญาให้ไว้แก่คณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา มีข้อความดังต่อไปนี้

ข้อ ๑. ข้าพเจ้าตกลงรับทุนอุดหนุนการวิจัย เป็นจำนวนเงิน **๕,๐๐๐**  บาท **(ห้าพันบาทถ้วน)** จากคณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา เพื่อเป็นค่าใช้จ่ายเกี่ยวกับ  
การสร้างเครื่องมือ การรวบรวมข้อมูล การเผยแพร่งานวิจัยและค่าใช้จ่ายอื่นๆ เฉพาะที่จำเป็นในการทำวิจัยเรื่องดังกล่าวข้างต้น ซึ่งต่อไปในสัญญานี้จะเรียกว่า **“ทุนอุดหนุนการวิจัย”** เพื่อทำการวิจัยให้สำเร็จ  
ตามโครงการที่กำหนดไว้

ข้อ ๒. ในระหว่างที่ข้าพเจ้ารับ**ทุนอุดหนุนการวิจัย**ตามสัญญานี้ ข้าพเจ้าจะตั้งใจและเพียรพยายามอย่างดีที่สุดที่จะศึกษาค้นคว้าทำการวิจัยตามโครงการที่ได้เสนอต่อคณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา ข้าพเจ้าจะไม่หลีกเลี่ยง ละเลยทอดทิ้ง ยุติหรือเลิกการศึกษาค้นคว้าวิจัยก่อนสำเร็จตามโครงการวิจัยนั้น เว้นแต่จะยุติหรือเลิกโดยความเห็นชอบของคณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา

ข้อ ๓. ในระหว่างที่ข้าพเจ้ารับ**ทุนอุดหนุนการวิจัย**ตามสัญญานี้ ข้าพเจ้าจะประพฤติและปฏิบัติตามระเบียบข้อบังคับ แนวปฏิบัติหรือคำสั่งของคณะมนุษยศาสตร์และสังคมศาสตร์ และของมหาวิทยาลัยราชภัฏนครราชสีมา ที่กำหนดหรือสั่งการเกี่ยวกับการควบคุมการทำวิจัยและการใช้จ่ายเงินทุน ทั้งที่ได้ออกใช้บังคับอยู่แล้วก่อนวันที่ข้าพเจ้าลงนามในสัญญานี้และที่จะออกใช้บังคับต่อไปในภายหน้า โดยข้าพเจ้าตกลงยินยอมถือว่าระเบียบข้อบังคับ หรือคำสั่งต่างๆ ดังกล่าวเป็นส่วนหนึ่งของสัญญานี้

ข้อ ๔. ในระหว่างที่ข้าพเจ้ารับ**ทุนอุดหนุนการวิจัย**ตามสัญญานี้ ถ้าข้าพเจ้าทำการวิจัยล่าช้า จนไม่สามารถส่งรายงานการวิจัยฉบับสมบูรณ์ตามที่กำหนดไว้ในข้อ ๕. ก็ดี หรือข้าพเจ้าฝ่าฝืนสัญญาข้อ ๒. และ ข้อ ๓. เป็นเหตุให้คณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา บอกเลิกสัญญาก็ดี ข้าพเจ้ายินยอมชดใช้ทุนที่ข้าพเจ้าได้รับมาจากมหาวิทยาลัยราชภัฏนครราชสีมาทั้งหมดคืนให้แก่มหาวิทยาลัยราชภัฏนครราชสีมา **เต็มจำนวน** พร้อมทั้งดอกเบี้ยตามกฎหมายทันทีนับตั้งแต่วันทำสัญญาฉบับนี้

ข้อ ๕. ข้าพเจ้ายินยอมส่งรายงานความก้าวหน้าพร้อมหลักฐานแสดงการดำเนินการวิจัยเรื่องนี้ที่ได้ดำเนินการมาแล้วต่อคณะมนุษยศาสตร์และสังคมศาสตร์ มหาวิทยาลัยราชภัฏนครราชสีมาทุกๆ ๒ เดือนนับตั้งแต่วันทำสัญญานี้เป็นต้นไป จนกว่าจะทำการวิจัยเสร็จและยินยอมส่งรายงานผลการวิจัยฉบับสมบูรณ์ตามโครงการให้แก่คณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา **จำนวน ๑ เล่ม พร้อมส่งไฟล์รายงานวิจัยฉบับสมบูรณ์ ในรูปแบบไฟล์ Word และ PDF โดยใส่ลายน้ำเป็นตราสัญลักษณ์ประจำคณะมนุษยศาสตร์และสังคมศาสตร์ มายัง e-mail (**[**maprang.nrru๔๙@gmail.com**](mailto:maprang.nrru๔๙@gmail.com)**) ภายในวันที่ ๑๕ เดือน ธันวาคม พ.ศ.๒๕๖๔** ถ้ามีเหตุขัดข้องใดก็ตาม ข้าพเจ้าจะแจ้งโดยทำเป็นหนังสือให้  
คณะมนุษยศาสตร์และสังคมศาสตร์มหาวิทยาลัยราชภัฏนครราชสีมา ก่อนวันครบกำหนดส่งรายงานผลการวิจัยฉบับสมบูรณ์**อย่างน้อย ๒๐ วัน** พร้อมกับแจ้งสาเหตุที่ทำให้การวิจัยล่าช้า และกำหนดระยะเวลา  
ที่ขอเลื่อนวันส่งรายงานผลการวิจัยฉบับสมบูรณ์ เพื่อขออนุมัติจากคณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา **แต่ทั้งนี้จะต้องไม่เกิน ๓๐ วัน** นับตั้งแต่วันครบกำหนดส่งรายงานผลการวิจัยฉบับสมบูรณ์

ข้อ ๖. ถ้าข้าพเจ้าไม่ปฏิบัติตามสัญญาข้อหนึ่งข้อใด ข้าพเจ้ายินยอมที่จะ**ชดใช้ค่าเสียหาย**อันจะพึงมีตามที่กำหนดไว้ในข้อบังคับ แนวปฏิบัติ หรือระเบียบของคณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา ว่าด้วยทุนอุดหนุนการวิจัย

ข้อ ๗. ข้าพเจ้าขอให้สัญญาว่า ถ้าข้าพเจ้าไม่ได้เป็นผู้กระทำงานวิจัยดังกล่าวด้วยตนเอง หรือข้าพเจ้ากระทำการใดๆ ที่ส่อเจตนาไปในทางทุจริตเพื่อขอรับทุนอุดหนุนการวิจัยให้กับข้าพเจ้า ข้าพเจ้ายอมให้ถือว่าสัญญานี้เป็นอันเลิกกันทันที และให้ถือว่าข้าพเจ้าเป็นผู้ประพฤติผิดสัญญา และยินยอมชดใช้ค่าความเสียหายพร้อมดอกเบี้ยของต้นเงินที่ต้องชดใช้นั้นทุกจำนวน อัตราร้อยละ ๗.๕ ต่อปีนับตั้งแต่วันที่ข้าพเจ้าประพฤติผิดสัญญาทันที และยินยอมให้มหาวิทยาลัยราชภัฏนครราชสีมา ใช้ดุลพินิจพิจารณาลงโทษทางวินัยตามควรแก่กรณี แก่ข้าพเจ้าได้ทันทีโดยมิพักต้องเตือน

ข้อ ๘. ข้าพเจ้ายินยอมให้คณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา มีสิทธิในการเผยแพร่ผลงานวิจัยตามสัญญานี้ได้ตลอดไป โดยไม่ต้องขออนุญาตจากข้าพเจ้า

ข้อ ๙. ข้าพเจ้าขอให้สัญญาว่า หากข้าพเจ้าประพฤติผิดสัญญา ข้าพเจ้าขอรับผิด และขอสละสิทธิในข้อต่อสู้ต่างๆ อันพึงมีทั้งสิ้น โดยในการนี้ข้าพเจ้าตกลงชำระหนี้ เป็นจำนวนเงินครึ่งหนึ่งของจำนวนยอดหนี้ทั้งหมดทันทีก่อน ในส่วนที่เหลือ ข้าพเจ้าจะผ่อนชำระหนี้เป็นงวดๆ จนกว่าจะเสร็จสิ้น โดยให้คณบดี  
คณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา เป็นผู้ใช้ดุลพินิจวินิจฉัยชี้ขาดในการให้ความอนุเคราะห์ข้าพเจ้าต่อไป

ข้อ ๑๐. ข้าพเจ้าทำสัญญาฉบับนี้ด้วยความสมัครใจ มิได้ถูกบังคับขู่เข็ญ ข่มขู่หรือฉ้อฉลด้วยประการใดๆ ที่ทำไว้กับคณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา

ข้าพเจ้าได้ทราบและเข้าใจข้อความในสัญญาฉบับนี้ดีโดยตลอดแล้ว เห็นว่าถูกต้องทุกประการจึงได้ลงลายมือชื่อในสัญญานี้ต่อหน้าพยานไว้เป็นหลักฐาน

(ลงชื่อ)..................................................................................ผู้รับทุน

(........................................................................................)

(ลงชื่อ)................................................................................ที่ปรึกษา

(........................................................................................)

(ลงชื่อ)....................................................................................พยาน

(ผู้ช่วยศาสตราจารย์ตุลา คมกฤต มโนรัตน์)

รับสัญญาการรับทุนอุดหนุนการวิจัยตามที่..........................................................................ให้ไว้ข้างต้น

(ลงชื่อ).................................................................................ผู้ให้ทุน

(ผู้ช่วยศาสตราจารย์ ดร.สกุล วงษ์กาฬสินธุ์)